Malema daag nie op by KZN-grondgrypsaak | Maroela Media
Julius Malema, leier van die EFF, het nie Vrydag by die Newcastle-landdroshof opgedaag vir 'n saak oor aanhitsing en betreding nie.
Sy regspan het Malema verteenwoordig en die saak is weer uitgestel.
Die Nasionale Vervolgingsgesag het gesê Malema moet op 25 Junie weer in die hof verskyn.
Malema het in Junie 2016 aan sy ondersteuners in Newcastle gesê hulle moet die grond beset, want dit behoort aan swart mense en dat wit mense nie eienaarskap van die grond kan eis nie. Ná hy in November 2016 by die Newcastle-landdroshof verskyn het, het Malema buite die hof weer aan sy ondersteuners gesê hulle moet die grond beset, "want hulle het nie die land vir julle gegee nie".
"Al moet ek tronk toe gaan omdat ek vir julle sê julle moet die grond vat, dan moet dit maar só wees. Ek is nie bang vir die tronk as ek oor die grondkwessie gaan nie. Ek is bang vir die tronk as ek oor korrupsie soontoe moet gaan. Ek wil nie oor korrupsie tronk toe gaan nie, maar ek sal vir die grond tronk toe gaan," het hy aan ondersteuners gesê. "Ons vra nie die slagting van wit mense nie – ten minste nie nou nie."
Malema het in 2014 by die EFF se verkiesingskonferensie in Bloemfontein aan lede gesê hulle moet grond beset, en hy is daarna vir die eerste keer aangekla onder die Wet op Oproerige Byeenkomste. Toe hy in 2016 op dié aanklagte in 'n hof in Bloemfontein verskyn het, het hy weer vir sy ondersteuners buite die hof gesê hulle kan "enige mooi stuk grond wat hulle sien" vat, want dit is deur "volksmoord" by swart mense afgeneem.
Malema het 'n sleutelrol gespeel dat die kwessie van grondonteiening sonder vergoeding na die politieke diskoers gebring is.
Die EFF het in Februarie 'n mosie van onteiening sonder vergoeding in die parlement voorgestel, en dit is deur die meerderheid goedgekeur. Die ANC het gesê onteiening sonder vergoeding moet op só manier plaasvind dat landbouvervaardiging en voedselsekuriteit verhoog en die ekonomie nie skade ly nie.
Die parlementêre grondwetlike hersieningskomitee ondersoek tans artikel 25 van die Grondwet en ander nodige klousules om te bepaal of onteiening sonder vergoeding moontlik sal wees. Die komitee moet sy bevindings voor 30 Augustus aan die nasionale vergadering voorhou.
Natuurluk sal die gemors nie by die hof opdaag nie. Hy is mos verhewe bo alle mense en dus kan hy alle die aanklagte en tronkstraf vry spring.
My raad is sluit hom toe en die misdaad sal afneem.
So sal dit uitgestel word tot dit afgestel word korrupte land korrupte mense ….Australië kan net beter wees.
Grond is gekoop.. nie net gevat ni. Maar ek sien dis moeilik om te verstaan vir Malema.
Kry hulle geld en di grond is daar in elk geval nix oor n jaar oor ni. Grond gaan ni bewerk word en mense gaan begin honger ly. Zim nr 2 hier kom ons.
Natuurlik sal hy nie…..hy is mos above the law…..
Dit wil voorkom of politici en ampsbekleërs in die staatdiens verhewe is bo die reg en parlementêre ondersoek. Wegbly van hofsake en afsprake met die oog op ondersoek, word eenvoudig geignoreer.